L 164/6 Jurnalul Oficial al Uniunii Europene 3.6.2014 DECIZII DECIZIA NR. 585/2014/UE A PARLAMENTULUI EUROPEAN ȘI A CONSILIULUI din 15 mai 2014 privind implementarea serviciului eCall interoperabil la nivelul UE (Text cu relevanță pentru SEE) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 91, având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Comitetului Economic și Social European (), după consultarea Comitetului Regiunilor, hotărând în conformitate cu procedura legislativă ordinară (?), întrucât: (1) În conformitate cu articolul 3 litera (d) din Directiva 2010/40/UE a Parlamentului European și a Consiliului (%), furnizarea în mod armonizat a unui serviciu eCall interoperabil la nivelul UE constituie o acţiune prioritară (denu- mită în continuare „acţiunea prioritară eCall”) pentru elaborarea şi utilizarea de specificații și standarde. (2) În temeiul articolelor 6 şi 7 din Directiva 2010/40/UE, Comisia adoptă acte delegate în ceea ce priveşte specifica- țiile necesare pentru a asigura compatibilitatea, interoperabilitatea și continuitatea implementării și utilizării operaționale a sistemelor de transport inteligente („STI”) pentru acțiunile prioritare. (3) Regulamentul delegat (UE) nr. 305/2013 al Comisiei (*) stabileşte specificațiile pentru modernizarea infrastructurii centrelor de preluare a apelurilor de urgență (Public Safety Answering Point — PSAP) necesară pentru preluarea și tratarea adecvată a apelurilor eCall utilizând numărul 112, pentru a asigura compatibilitatea, interoperabilitatea și continuitatea serviciului armonizat eCall la nivelul UE. (4)  În temeiul Directivei 2010/40/UE, Comisia prezintă Parlamentului European și Consiliului, în cel mult 12 luni de la adoptarea Regulamentului delegat (UE) nr. 305/2013, dacă este cazul şi după efectuarea unei evaluări a impac- tului care să includă o analiză cost-beneficiu, o propunere în conformitate cu articolul 294 din Tratatul privind funcţionarea Uniunii Europene referitoare la implementarea acţiunii prioritare eCall în conformitate cu specifica- țiile prevăzute în Regulamentul delegat (UE) nr. 305/2013. () JO C341,21.11.2013, p. 47. () Poziţia Parlamentului European din 15 aprilie 2014 (nepublicată încă în Jurnalul Oficial) şi Decizia Consiliului din 8 mai 2014. () Directiva 2010/40/UE a Parlamentului European și a Consiliului din 7 iulie 2010 privind cadrul pentru implementarea sistemelor de transport inteligente în domeniul transportului rutier și pentru interfețele cu alte moduri de transport OL 207, 6.8.2010, p. 1). (') Regulamentul delegat (UE) nr. 305/2013 al Comisiei din 26 noiembrie 2012 de completare a Directivei 2010/40JUE a Parlamentului European și a Consiliului în ceea ce priveşte furnizarea în mod armonizat a unui sistem eCall interoperabil la nivelul UE (O L 91, 3.42013,p.1).